WAT Woord van die Week: nurks | Maroela Media
WAT Woord van die Week: nurks
(byvoeglike naamwoord) Knorrig, nors of onaangenaam: Dat hy in sy diepste wese nie nurks, ongevoelig en koud van geaardheid was nie, getuig diegene wat in noue aanraking met hom gekom het (Vaderland, 23 Mrt. 1957, 9). Die Leier van die amptelike Opposisie verkies om met ‘n nurkse houding afwysend een kant te staan (Vaderland, 1 Febr. 1961, 8).
(selfstandige naamwoord) (ongewoon) Knorrige, norse of onaangename persoon: Dis nie om dowe neute dat die ou nurks vandag gaaf is nie (Transvaler, 16 Febr. 1972, 4).
Danie Kruger · 6 jaar gelede
Ek het vanoggend vir die eerste keer Maroela Media ontdek terwyl ek op soek was na die gedig KEN JY DIE SEE. Is self lief vir Afrikaans en vind die webwerf baie interessant. Ek waag selfs om soms bietjie te dig, maar dis eintlik ‘n geheim. Kan ek van my gedigte aan julle stuur en kommentaar daarop kry?